S.C. UNIVEST COM S.R.L.

Nr.înreg.ORC Bihor: J5/148/1991; C.I.F. RO6481, RO 410605 Oradea, Calea Borșului, nr.7, Bihor;

Tel.:0259-444.163; Fax:0259-453.104; Mobil: 0753-387,663; e-mail:univestcom@gmail.com

**Despre noi**

S.C. UNIVEST COM S.R.L. a fost înființată în anul 1991 și are ca obiect principal de activitate **închirierea și subînchirierea bunurilor imobiliare proprii sau închiriate.**

Patrimoniul societății constă în imobile situate în Oradea și Salonta, jud.Bihor și reprezintă terenuri și construcții.

Suprafața totală de închiriat pentru birouri clasa B+ este de 1.400 mp, iar spațiile cu funcțiune mixtă (producție, depozitare, comerciale, birouri) însumează peste 10.700 mp.

Localizarea imobilelor din patrimoniul nostru este benefică chiriașilor datorită accesului facil către căi de circulație importante și vămi (Borș și Salonta).

Incintele situate în Oradea, Calea Borșului, nr.37N și Salonta, Str.Regele Ferdinand, Nr.7, permit accesul camioanelor de mare tonaj, ceea ce facilitează manevrele de descărcare-încărcare, ce pot fi realizate mecanizat cu utilajul nostru.

Birourile noastre pot fi parțial sau integral mobilate, în funcție de cerințele chiriașului.

Birourile din Oradea sunt conectate la internet de mare viteză, iar în spațiile cu funcțiuni mixte, utilitățile (inclusiv curent trifazic și gaz natural) sunt contorizate individual.

Clădirile de birouri din Oradea, sunt situate în zona de vest (Calea Borșului), respectiv într-o zonă în plină dezvoltare imobiliară (Kaufland Ioșia).

În același timp, societatea deține spații cu funcțiuni mixte (birouri și comerciale) în mai multe locații din Oradea și Salonta, oferta noastră constând în clădiri cu suprafețe adaptate cerințelor potențialilor chiriași, de la 100–200 mp la 400-900 mp.

**De reținut că**, spațiile din Salonta, respectiv imobilul teren + construcții situat pe str.Regele Ferdinand, nr.7, spațiu comercial/servicii situat pe Aleea Petre Păulescu, precum și depozitul din satul Ghiorac (Comuna Ciumeghiu), **sunt oferite și spre vânzare**.

Experiența de peste 20 de ani în domeniul administrării și închirierii imobilelor, ne îndreptățește să spunem că societatea este unul din principalii furnizori de spații de închiriat din zonă, fiind deschiși și adaptabili cerințelor chiriașilor noștri. Iar faptul că cei mai mulți dintre chiriași utilizează spațiile noastre perioade lungi de timp (5-7-10 ani) constituie o garanție în plus pentru dezvoltarea unor bune relații de colaborare.

**Administrator,**

**ec. Mariana GAL**